NaiveNeuron/SloPal huggingface dataset:
R. Rafaj, poslanec: (2009-02-17):
Je to reakcia na spoločenskú prax, tak ako bolo už povedané v prvom čítaní, keď sloboda k úcte k niektorým osobnostiam alebo k historickým udalostiam bola, dá sa povedať, neodôvodnene zbrzdená alebo zahataná buď starostom, primátorom, alebo zastupiteľstvom. Myslím, že tuná bolo všetko povedané aj vo výboroch, kde sme konštruktívne diskutovali. Ja využijem situáciu, pán predseda, a v odôvodnení prečítam aj pozmeňujúci návrh, ktorý máte rozdaný v laviciach. Nové znenie § 8 ods. 5 sa mení nasledovne. Citujem: „Obec nemôže z etnických, náboženských alebo politických dôvodov obmedziť využitie verejného priestranstva v obci na účely umiestňovania pamätníkov, pamätných tabúľ, sôch, súsoší, štátneho symbolu Slovenskej republiky alebo jeho častí (ruch v sále)...
Grendel, Gábor, podpredseda NR SR (2021-02-24):
Poprosím, odpusťme si tieto osobné invektívy.
Grendel, Gábor, podpredseda NR SR (2021-09-28):
Pán poslanec Podmanický.
Kaník, Ľudovít, poslanec NR SR (2012-08-03):
Toto je valec, páni a dámy!
Dostál, Ondrej, poslanec NR SR (2022-02-25):
Pán poslanec Fico, no, tvrdíte, že účelom je, aby sme vyslali nejaký signál jednoty. Obávam sa, že nie je to celkom tak, ako Slovensko napríklad na rozdiel od Českej republiky ani v tej téme odsúdenia agresie Ruska proti Ukrajine nie je úplne jednotné. V Českej republike aj politici, od ktorých by to málokto čakal, sa vyjadrili jasne, na Slovensku, no, fašisti tu nie sú, oceňujem, že SMER dokázal zahlasovať za uznesenie odsudzujúce ruskú agresiu, to hovorím vážne, že to oceňujem, ale tie vyše vyjadrenia alebo vyjadrenia vašich politikov aj tu, aj predtým do značnej miery relativizovali ten problém a zodpovednosť Putinovho Ruska za celú vec. A ak hovoríte o tom, že nie je tu žiadny legitímny verejný záujem na zásah do slobody prejavu, tak len odkazujem na to, o čom hovoril aj Peter Osuský a na čl. 26 ods. 4 ústavy, jeden z tých dôvodov je bezpečnosť štátu. Veď, preboha, však tu sa deje vojna, náš sused je napadnutý (reakcia z pléna) a Slovensko je takisto predmetom hybridnej vojny zo strany Putinovho Ruska. Dovolím si upozorniť... nevykrikujte, pani poslankyňa Vaľová, nevykrikujte! (Zaznievanie gongu.) Dovolím si upozorniť, že v tom návrhu je ustanovenie, že rozhodnúť o blokovaní škodlivej aktivity, ktorá je závažná dezinformácia alebo iná forma hybridných hrozieb, možno len s platnosťou do 31. decembra 2022. Lebo my tu teraz máme ten akútny problém a mali by sme ho riešiť teraz. A dobre, vytvorme priestor na to, aby to trvalé riešenie bolo predmetom dlhšej diskusie, aby bolo prijaté štandardnou legislatívnou formou. (Reakcia z pléna.)
Kollár, Jozef, poslanec NR SR (2015-02-03):
Pán kolega Číž, to je na strašne dlhú debatu. Verím, že raz si ju absolvujeme spolu pri káve v takej normálnej atmosfére. Vidíte, ako sa rodia dezinformácie. Teraz ste v tej faktickej povedali, že ste niekde čítali štatistiky, že zisk bankového sektora na Slovensku bol 100 mld. korún. Dajte si prehrať potom ten záznam. Prosím vás pekne, nikdy nikomu takéto číslo už nehovorte. Viete, aký je zisk bankového sektora na Slovensku? Približne 500 mil. eur. Viete, koľko je 500 mil. eur? Je 15 mld. korún, nie 100. A takto sa rodia, viete, nehnevajte sa na mňa. Ale ja poznám jedného takého ekonóma, volá sa Peter Staněk, ktorý keď spustí, to je ako keby ste nabili kalašnikov a začali strieľať zľava doprava, zhora dole. Naukladá, naukladá čísla, fakty. No potom, keď ale niekto začne tie čísla a fakty verifikovať, tak zistí, že tri nuly hore-dole. Tak už nikdy nikomu na Slovensku, pán Číž, pán podpredseda parlamentu, nepovedzte informáciu, že zisk bánk na Slovensku je 100 mld. korún. Nikdy taký nebol, podčiarkujem. Nikdy po roku ´89 taký nebol. V ostatných rokoch vďaka jednorazovému odvodu, takému odvodu bankovému, sa to trošku rozkolísalo, hýbe sa to niekde v úrovni okolo 500 mil. eur, čo je 15 mld. korún, nie 100 mld. korún. Viete, niekto v sále je, má aj schopnosť počúvať s porozumením. Ale keď vás počúvam a zistím, že tam tri nuly hore-dole, toto nie je férová potom diskusia. A čo sa týka, pán kolega Duchoň, pán predseda výboru, tých finančných trhov. Viete, aj pán Číž, tie finančné trhy neskolabovali preto, lebo zlé banky, lebo neoliberálny, neviem aký kapitalizmus, škoda, že tu nesedí neomarxista pán kolega Blaha. Tie trhy skolabovali preto, lebo zlyhala re-gu-lá-cia finančných trhov. A skolabovali preto, lebo financovali predĺžené vlády... (Prerušenie vystúpenia časomerom.)
Antal, Peter, poslanec NR SR (2017-10-18):
Poprosím teda hlasovať o bode 1 a 2 z prvého pozmeňovacieho návrhu pani poslankyne Zemanovej.
Šeliga, Juraj, podpredseda NR SR (2020-11-04):
Ďakujem. Prezentujme sa, prosím, a hlasujme. (Hlasovanie.) Prítomných 111, za 111, proti nikto, zdržal sa nikto, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, výbory a lehoty.
P. Hrušovský, podpredseda NR SR: (2001-12-06):
L. Hóka, poslanec: Áno. Pán minister, ja si uvedomujem závažnosť vzniknutej situácie, ale chcem vás ubezpečiť... Pán kolega Cuper, ja vás veľmi rád počúvam, ale nie teraz. Pán minister, ja si uvedomujem závažnosť vzniknutej situácie. Ubezpečujem vás, že takisto ako v pôvodnej vládnej novele sme mali iniciatívu ako poslanci výboru pre hospodárstvo, privatizáciu a podnikanie, lebo § 28 sa do vládneho návrhu dostal vďaka iniciatíve poslancov nášho výboru. Pôvodný návrh to neobsahoval. Čiže preto vás chcem upozorniť, že nielen poslanci majú záujem, ale v každom prípade máme všetci záujem, aby sme plnili vládny prísľub ZMOS-u. Ďakujem.
Osuský, Peter, poslanec NR SR (2020-03-24):
Ďakujem pekne, pán predsedajúci. No, pán podpredseda, začal by som biblickým: „Čistému je všetko čisté.“ Ja nemám vonkoncom ani sekundu problém, aby ktokoľvek sledoval cez GPS alebo čokoľvek môj pohyb, moje telefonáty, moje kontakty. Inými slovami, nemyslím si, že ak stojíme čelom k vážnejšiemu riziku, že sa slušný človek a občan tejto krajiny má čo báť, keď niekto bude vedieť o tom, kam sa hýbe a s kým telefonoval. To je apriórne môj názor. Tak ako som vždy tvrdil, že nie je problém, že vás paparazzi nafotia. Problém je, že idete do vykričaného domu, ak ste politik. To znamená, nie je to chyba paparazzov, je to na pováženie ako vaše rozhodnutie. A zaujímavý kontrast je medzi tým, čo ste teraz predostreli vy, a návrhom vášho straníckeho kolegu, ktorý sa tu pred chvíľkou prihováral za odovzdanie plných mocí vláde, čo napríklad urobil Reichstag Adolfovi Hitlerovi a nechal ho vládnuť povereniami. To znamená, že ak sme na jednej strane v tej istej strane názoru, že vláda má toto prijať bez toho, aby sa tu o tom vôbec diskutovalo, lebo taký bol zhruba návrh kolegu Vážneho, ktorý si trúfol osočiť kolegu Baránika, tak ja teda hovorím, dohodnite sa v tej strane za tú hodinu, ktorú žiada poslanec Fico, aby ste nestáli na úplne protikladných brehoch so svojimi názormi. (Potlesk.)
Laššáková, Jana, podpredsedníčka NR SR (2013-07-01):
Teraz sa pýtam, či sa chce prihlásiť niekto do rozpravy ústne. Pán spravodajca, registrujem vás, pani poslankyňa Žitňanská, pán poslanec Mičovský. Prihlásili sa do rozpravy aj pán navrhovateľ, aj pán spravodajca, takže oni majú, samozrejme, prednosť. Takže hlásil sa skôr pán spravodajca, takže, nech sa páči, pán poslanec Sulík. (Reakcia z pléna.) Dobre. Nech sa páči.
F. Devínsky, poslanec: (2007-07-03):
Ďalšia vec je, že vy priamo novelizujete nejaký iný zákon. To znamená, že tento zákon už bude musieť mať aj iný názov. Ale chcel by som ešte povedať nejaký komentár k tomu, čo ste hovorili o tom, ako zvýšiť kvalitu, že predsa nemôžeme zvýšiť kvalitu zákonom. Tak na to existuje, samozrejme, veľa metód. A jedna z tých metód je štátnym rozpočtom. Však štátnym rozpočtom, ktorý máte v rukách, ak dá dosť peňazí na to, aby ste mohli zamestnávať kvalitných profesorov, ak samospráva rozhodne o tom, že takých treba, no tak zvýšite kvalitu okamžite alebo tak, že nebudú musieť robiť profesori výskum na prístrojoch, ktoré patria do múzea. Takže chcem povedať, že ak financovanie vysokého školstva dnes má klesajúcu tendenciu v porovnaní s HDP, no tak potom ťažko môžete žiadať, aby robili nejaký veľmi dobrý výskum. Vy ste hovorili aj o tom, že musíme vychádzať z pravdivej analýzy. Ja by som vás veľmi pekne chcel poprosiť, ak nejakú analýzu máte, tak ja by som ju rád videl, pretože nikto z akademickej obce nevidel, ale ani tento výbor školský nevidel žiadnu analýzu zákona č. 131/2002 Z. z. o vysokých školách, ktorá by hovorila o tom, čo je v ňom zlé a čo v ňom treba opraviť. A keď hovoríte o rovnakých podmienkach a vytváraní konkurenčného prostredia, tak potom treba rovnako financovať aj súkromné vysoké... (Prerušenie vystúpenia časomierou.)
Bugár, Béla, podpredseda NR SR (2017-05-19):
Vyhlasujem rozpravu o tomto bode programu za skončenú. Pani navrhovateľka, chcete zaujať stanovisko? Nech sa páči. Nie? Pán spravodajca? Nie, ďakujem. Prerušujem rokovanie o tomto bode. A budeme pokračovať ďalším prvým čítaním o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov (tlač 543). Nech sa páči, pani poslankyňa, máte slovo.
Paška, Pavol, predseda NR SR (2012-10-29):
Takže chcete zaradiť nový bod programu v mene troch klubov.
Hrnčiar, Andrej, podpredseda NR SR (2017-04-06):
Ďakujem. Pýtam sa, pán poslanec, či chcete položiť doplňujúcu otázku. Nie je tomu tak. Ďalšiu otázku položil pán poslanec Dostál: Pán premiér, Rozhlas a televízia Slovenska je zo zákona verejnoprávnou nezávislou inštitúciou, ktorej poslaním je služba verejnosti. Nemyslíte si, že vašimi vyjadreniami o tom, že musí dôjsť k výmene na čele RTVS, idete proti duchu zákona, šliapete po princípoch nezávislosti? Zdá sa vám, že verejnoprávne médiá sú tu na to, aby slúžili vám a nie verejnosti?
Fecko, Martin, poslanec NR SR (2023-03-23):
Ďakujem pekne, pán predsedajúci. Kolegyne, kolegovia, vážení hostia, dovoľte, aby som uviedol v druhom čítaní môj návrh, ktorý rieši zákon č. 180/1995 o niektorých opatreniach na usporiadanie vlastníctva k pozemkom v znení neskorších predpisov, ktorý máme v evidencie pod tlačou 1402. Čo bolo hlavým motívom? Hlavným motívom bolo to, že sme zakázali scudzovať neknihované pozemky, ktoré tvorili verejný majetok a keďže účelom bolo iba zamedziť zneprístupňovaniu určitých pozemkov, ktoré boli neknihované, napríklad poľné cesty, a keď sa to dalo a predalo určitým fyzickým osobám, tak prakticky dali tam rampu, zabránili vstupu, tak sme dali paušálne zákaz a vyzerá, že museli sme to opraviť, tak prakticky sa urobilo určité výnimky, ktoré hovoria o tom, že keď je to vo verejnom záujme, ktorý sme zadefinovali v určitom, v určitej poznámky pod čiarou, ktorých zákonov sa to bude týkať, tak tento, toto scudzovanie neknihovaných pozemkov verejného majetku sa bude môcť realizovať aj po prijatí tejto novely, ktorú som dal. Zatiaľ toľko, budem mať aj pozmeňujúci návrh a chcel by som sa prihlásiť do rozpravy ako prvý. Ďakujem pekne.
Ďuriš Nicholsonová, Lucia, podpredsedníčka NR SR (2018-09-17):
Teraz máte možnosť prihlásiť sa k tomuto bodu do rozpravy ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu k tomuto bodu za skončenú. Pán navrhovateľ asi nechce nič dodať. Pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Eugena Jurzycu, Jany Kiššovej a Jozefa Rajtára na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona máte pod tlačou 1097 a návrh na jeho pridelenie na prerokovanie výborom je v rozhodnutí pod č. 1150. Návrh uvedie pán poslanec Rajtár.
Sulík, Richard, predseda NR SR (2010-12-14):
(Hlasovanie.) Prítomných 143 poslancov, hlasovalo za 78, proti 3, zdržalo sa 62. Pozmeňujúci návrh bol schválený.
Figeľ, Ján, podpredseda NR SR (2015-05-19):
Pán Martvoň, ja sa obávam, že vy neviete, čo je väčšina, a preto je ťažké pochopiť výraz drvivá väčšina. To je o matematike, o počtoch. Nebudem komentovať, či jednoosobové, alebo strany, ktoré majú viac problémov než ľudí, alebo perspektívu. Je mi ľúto, že v takomto zložení tu budú isté prekáračky, ale každý, kto chcel pochopiť, o čo tu ide, dnes chápe. Vy máte moc. Ak budete hľadať pravdu a spravodlivosť, nájdete ju. Voľby budú tajné aj pre vás, pán kolega Martvoň. To ostatné nestojí nejak za reč, za polemiku a chcem len zopakovať, keby KDH nebolo postavené na demokracii, 25 rokov tu nie je. Demokracia je náročná, ale nie je holubník. Pán kolega Kvasnička dostal na výber, dokonca 4 dni. Vybral si, slobodne, tu bude sedieť, nesie aj zodpovednosť za to, ako pre koho a čo reprezentuje. Ďakujem pekne.
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme. (Hlasovanie.) Prítomných 133 poslancov, za 121, zdržalo sa 11, 1 nehlasoval. Návrh sme schválili. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení (tlač 611). Prosím teraz pána poslanca Petráka ako predsedu navrhnutého gestorského výboru, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony , tlač 611.)
P. Hrušovský, predseda NR SR: (2003-07-10):
(Hlasovanie.) 124 prítomných, 105 za návrh, 3 proti, 16 sa zdržalo. Konštatujem, že pozmeňujúci návrh pána poslanca Minárika sme schválili. Prosím ďalší návrh. J. Drgonec, poslanec: Pán predseda, navrhujem, aby sme prešli do tretieho čítania.
Ďuriš Nicholsonová, Lucia, podpredsedníčka NR SR (2019-03-27):
Pán poslanec, prepáčte, ja vás preruším, myslím, že to nemá zmysel naťahovať, aj tak by som vás musela prerušiť, ideme hlasovať.
B. Bugár, podpredseda NR SR: (2002-06-18):
Konštatujem, že pozmeňujúce návrhy pána poslanca Maňku boli prijaté. V. Bajan, poslanec: Ďakujem pekne, pán podpredseda. Keďže sme vyčerpali všetky pozmeňujúce návrhy, odporúčam hlasovať o návrhu ako o celku s postúpením do tretieho čítania.
Suja, Miroslav, poslanec NR SR (2023-02-08):
Ďakujem za slovo, pán podpredseda. Začnem odzadu. Filip, súhlasím, že výška dotácií alebo, nieže súhlasím, hovoril si o výške dotácií. Veľkí, tým vyhovuje. Ja si myslím, že musíme podporiť aj malých, aj mladých, aj ekofarmárov, ale nemôže to byť na úkor, že zničíme veľkých. Veľkí majú dotácie, nahajme, nech majú, aké majú, a malým dajme väčšie. Malým dajme väčšie, lebo to potrebujú oni, z tých by nevyžili. To znamená, že toto je cesta. Ja si myslím, že doteraz tá podpora zo strany štátu pre tých malých nebola taká, aby sa odhodlali, že fakt chcú vo veľkom množstve, aby to malo nejaký význam tú pôdu obrábať, pestovať, aby boli prvoradé potraviny. Kvôli tomu, že tá podpora je malá. A ak si ty hovoril, že 150 euro, tak ja neviem, pozrieme, koľko nám to vyhovuje alebo ako sa to dá, tak dajme malým 300 eur do určitého počtu hektárov. Ten, čo si povedal, že spraviť zákon nanovo, s tým súhlasím. Ale ako hovorím. Ak chceme zvýšiť potravinovú sebestačnosť, musíme podporiť všetkých. Nemôžme teraz povedať, že agrobarónov, ako ich vy nazývate, alebo, ja neviem, veľkofarmárov, že tých ideme zlikvidovať a ideme podporovať len malých. Nie, my musíme aj tých, aj tých. Nedá sa len jedných. Každý extrém je zlý, vážení kolegovia. Takže treba nájsť taký návrh, kde sa, kde sa toto zohľadní všetko a, samozrejme, by som to ešte rozdelili. Tých, čo fakt niečo pestujú a vytvárajú, a potom len tých, čo len mulčujú alebo kosia. Aj to je veľký rozdiel. Lebo to už potom zistíme, že tie počty sú niekde úplne inde. To znamená, že áno, treba ten zákon spraviť podľa mňa úplne nanovo.
Kollár, Boris, predseda NR SR (2022-05-25):
Konštatujem, že Národná rada zvolila Ľubomíra Andrassyho za predsedu Najvyššieho kontrolného úradu na funkčné obdobie sedem rokov, ktoré začne plynúť od 26. mája 2022 . (Potlesk.) Opäť prosím povereného overovateľa, aby Národnej rade oznámil výsledok hlasovania o návrhu na voľby podpredsedu Najvyššieho kontrolného úradu, tlač 958.
Marcinková, Vladimíra, poslankyňa NR SR (2022-12-01):
Po tretí raz dnes využívam príležitosť pripomenúť vám, o 15 minút európsky výbor. Ďakujem.
Fico, Robert, poslanec NR SR (2021-05-28):
Ďakujem pekne. Pán podpredseda, chcem využiť vystúpenie predrečníka a urobiť taký apel na vás na všetkých. Nás by, samozrejme, mohlo tešiť, čo sa tu deje, ako si navzájom vymieňate názory vo vládnej koalícii, možnože aj verejnosť je nadšená tým, keď vidí, v akom stave je vládna koalícia, ale predsa len existuje jeden parameter parlamentnej činnosti a to je efektivita. Ja vám preto navrhujem, pán podpredseda, žeby ste urobili päťminútovú prestávku a stretli ste sa predstavitelia vládnej koalície a dohodli sa, že už nebudete túto efektivitu parlamentarizmu likvidovať vnútrokoaličnými spormi. To jednoducho sem nepatrí, hoci, opakujem, by nás to celkom mohlo všetkých tešiť, ale vás chcem požiadať, aby ste zvážili, keď budú ďalšie prihlášky ústne, že kto sa prihlásite alebo či chcete pokračovať v tomto štýle vzájomného osočovania sa, to sem na túto pôdu nepatrí, a myslím si, že by sme mohli pomerne rýchlo pristúpiť k rozhodovaniu o tomto návrhu zákona. Ďakujem pekne.
Blaha, Ľuboš, poslanec NR SR (2022-06-16):
Pán Sulík, ja som mal z vášho príhovoru pocit, že vy žijete na inej planéte. (Smiech v sále.) Choďte sa, prosím vás, pozrieť niekam na pumpu, koľko stojí benzín, dve eurá. (Ruch v sále.) Dve eurá stojí benzín pre... (Prerušenie vystúpenia predsedajúcim: „Poprosím pokoj, počúvajme sa, páni poslanci." ) pre milionára vášho typu je to asi drobné, ale ľudia na Slovensku reálne padajú na ústa. To obrovské zdražovanie, ktoré ich postretlo, to nemôžete odbiť tým, že sa postavíte a veselo tu mávate nejakou brožúrkou, že všetko je vlastne super, my si tu makáme, tľapkáte sa tu po ramene, že však nebude 100-percentné zvyšovanie plynu, ale iba 40-percentné plus inflácia plus to, čo sa už zvýšilo. Ako vy ste sa už, človeče, úplne zbláznili? Však sa reálne pozrite, ako žijú seniori. Mali ste tu učiteľov, budete mať štrajk zdravotníkov, robotníkov, odborov, všetci sa tu búria a vy sa tu rehlíte im do očí. Však, preboha, konečne pochopte, že nebyť sankcií proti Rusku, ktoré reálne nič neriešia okrem toho, že Vladimír Putin vďaka rastúcim cenám ropy a plynu zarobí ešte viac. Tak nebyť tohto, tak tu takéto obrovské zdražovanie benzínu, ropy a plynu nie je. Za to môžete vy, vy a ten váš Heger, vy, Pan a Mat, vy za to môžete. Preboha, však ste sa tu obidvaja vyviňovali jak takí dvaja chuligáni na sídlisku. Ste tu ukazovali esemesky Hegera. Nepríde vám to trápne? Sa teraz rehlíte, jak keby ste mali dávku kolagénu v sebe. Preboha, človeče, spamätajte sa. Slovensko padá na ústa, padá na ústa a vy sa tu rehlíte jak taký sfetovaný blázen. Ďakujem.
Sulík, Richard, predseda NR SR (2011-04-05):
Pán poslanec Kubánek chce reagovať, nech sa páči.
Glváč, Martin, podpredseda NR SR (2017-10-18):
Pán poslanec Tomáš.
Stredák, Anton, poslanec NR SR (2021-10-21):
Pán predseda, dajte hlasovať o tom, že Národná rada sa uzniesla prerokovať predložený návrh zákona v druhom čítaní.
Pellegrini, Peter, predseda NR SR (2015-12-08):
Ďakujem pekne, pán poslanec. Na vaše vystúpenie tri faktické poznámky. Ako prvý pán poslanec Viskupič.
Jurinová, Erika, podpredsedníčka NR SR (2014-11-09):
Pán poslanec Jarjabek, procedurálny návrh.
Laššáková, Jana, podpredsedníčka NR SR (2015-11-18):
Pán poslanec Duchoň. Nech sa páči, pán spravodajca.
Blanár, Juraj, podpredseda NR SR (2022-12-02):
Pani poslankyňa Šofranko s faktickou poznámkou.
Kollár, Boris, predseda NR SR (2021-12-10):
Pristúpime k hlasovaniu. Spoločným spravodajcom je člen výboru pre zdravotníctvo poslanec Marek Krajčí, prosím ho, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 705.)
Jurinová, Erika, podpredsedníčka NR SR (2014-10-16):
Ďakujem, pán minister. Záverečné slovo si nežiada pán spravodajca. Prerušujem rokovanie o tomto bode programu a vyhlasujem trojminútovú prestávku. (Krátka prestávka.) (Po prestávke.)
Martvoň, Anton, poslanec NR SR (2012-09-12):
Ďakujem pekne. V prvom rade by som rád privítal na zasadnutí Národnej rady pána Dzurindu, veľmi ma teší, že zákon o advokácii ho zaujal a prišiel medzi nás. Konkrétne... (Prerušenie vystúpenia predsedajúcou.)
Paška, Pavol, predseda NR SR (2014-10-21):
(Hlasovanie.) 138 prítomných, 83 za, 13 proti, 41 sa zdržalo, 1 nehlasoval. Schválili sme zákon o spotrebiteľskom rozhodcovskom konaní. Pán poslanec Petráš uvedie v prvom čítaní hlasovanie o návrhu skupiny poslancov na vydanie zákona č. 120 o platových pomeroch niektorých ústavných činiteľov. Je to tlač 1202. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1202.)
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 144, za 125, proti 4, zdržalo sa 15 poslancov. Návrh sme schválili. Vážené panie poslankyne, páni poslanci, ešte pár oznamov a ešte jedno rozhodnutie. V mene troch poslaneckých klubov vládnej koalície podávam návrh na vypustenie bodu 79 zo schváleného programu tejto schôdze a o jeho zaradenie do návrhu programu schôdze so začiatkom 29. januára 2019. Je to návrh poslancov Pašku, Bernaťáka a Danka na prijatie uznesenia Národnej rady k aktuálnemu vývoju vo vzťahoch členských štátov Európskej únie Maďarska a Poľska s inštitúciami Európskej únie (tlač 1244). Je všeobecný súhlas? (Súhlasná i nesúhlasná reakcia pléna.) Nie je, prezentujme sa a hlasujme. Pani poslankyňa prišla, od tej doby nemáme všeobecný súhlas. (Povedané so smiechom.) Už nám to chýbalo. (Hlasovanie.) Prítomných 140, za 77, proti 42, zdržalo sa 12 poslancov, 9 nehlasovali. Návrh bol schválený. Je tu ďalší návrh, body pána ministra dopravy a výstavby, teda 29 a 30, aby sme zaradili na rokovanie po jeho návrate z pracovnej cesty vo štvrtok 6. decembra, teraz tento týždeň vo štvrtok o 9.00 hod. by sme začali o tomto rokovať. Je súhlas všeobecný? (Súhlasná reakcia pléna.) No ďakujem pekne. Pani poslankyňa súhlasí. No a minule sme riešili ešte jeden problém, o používaní elektronických registračných pokladní (tlač 1129). Tam bol podaný procedurálny návrh pána poslanca Kondróta, aby sa konali výbory, čo bolo potom odsú..., čo bolo odsúhlasené všeobecným súhlasom, ako ma upozornil pán poslanec Dostál, takže pán poslanec Kondrót vzal späť svoj návrh, preto navrhujem, aby Národná rada pokračovala, samozrejme, v prerušenej rozprave hneď teraz, keď skončíme hlasovanie, poprípade procedurálne návrhy. Pýtam sa, či je všeobecný súhlas. (Súhlasná reakcia pléna.) Ďakujem pekne. Takže po procedurálnych návrhoch budeme pokračovať v prerokovaní v druhom čítaní tohto návrhu. To znamená, že tam ešte v rozprave má vystúpiť pán poslanec Heger. Myslím si, že 24 minút má, ako to mám tu poznačené, pani poslankyňa Kiššová je ešte prihlásená. Takže, pán poslanec Klus, procedurálny.
Blaha, Ľuboš, poslanec NR SR (2012-06-21):
Pán kolega Matovič, dovoľte, aby som iba upresnil to s tým fašizmom, lebo to zaznieva predovšetkým odo mňa. Ja som nikdy nepovedal, že SaS sú fašisti, to by som si nikdy nedovolil. Ja som povedal, že používajú rétoriku, takú istú ako fašisti v Grécku a iné radikálne pravicové populistické strany. A to som narážal na rétoriku typu leniví a tuční Gréci, keď dnes hovoril aj pán Sulík o východnej gubernii, o vlastizrade, keď primitívne osočujú Brusel, naozaj, tento druh rétoriky používajú tieto fašistické strany, ale tým som nechcel povedať, že sú fašisti. Ubezpečujem vás, že keby boli fašisti, tak by som sa s nimi vôbec nebavil, lebo keď je niekto fašista, tak to je pre mňa totálna zrúda, totálny nedostatok charakteru, takže určite nie, určite nie sú fašisti. Keď chcete používať pojem fašizmus, tak naozaj jedine nadnesene, ako akýsi ekonomický fašizmus alebo sociálny darvinizmus. To je postoj, ktorý vlastne vraví: keď je niekto slabý, tak má umrieť. Slabému nepomáhajme. Tak takýto, v tomto nadnesenom zmysle slova možno použiť tento význam aj na pánov z SaS, ale naozaj by som ich nechcel takto nálepkovať, pretože reprezentujú predsa len prúd, ktorý sa nazýva liberalizmus. Ja sa im len snažím ukázať, že v rámci liberálnej tradície, v rámci európskej liberálnej tradície je to, čo dnes robia, niečo nevídané a niečo absurdné. Ďakujem.
Hus, Igor, poslanec NR SR (2021-05-06):
No nejako sme sa neuspokojili, ale však môžme mať na to rozdielny názor (povedané so smiechom), to je v poriadku, ale verím, že aj občanom to priblížime. Chcel by som zdôrazniť, že pre niektorých to môže po nahliadnutí do mapy vyzerať ako cesta len cez nejaké hory, lesy, lúky, háje, ale nie je to tak. Denne tadiaľ prejdú stovky kamiónov, ktoré veselo túto cestu využívajú ako tranzit zo severu na juh. Ja som nenarážal na nové trasovanie cesty, hovorím o aktuálnom stave. Je to aj pripojenie na rýchlostnú cestu R3. Ak by sme hovorili iba o osobnej doprave, tak po menších úpravách by táto cesta možno na pár rokov stačila, ale pri dnešných podmienkach začína byť nebezpečná. Verím, že ani vy to nemáte jednoduché, ja tak isto vnímam rekonštrukcie ciest I. triedy, ktoré pod vaším vedením začalo ministerstvo riešiť, ale tiež berte aj situáciu v tom regióne, že zo žiarskej strany je tá cesta proste okachličkovaná, z tej strany okresu Turčianske Teplice sa proste prepadáva, takže vždy sa tvorí nejaký lievik, ktorý proste nezapadá do tej mozaiky. Takže ja budem rád, keď aj nie sú finančné prostriedky, že ministerstvo túto cestu si zaradí na pracovný stôl a dá si tam nejakú, nejaký nadpis Nutná oprava. To asi by tak všetko bolo. Ďakujem pekne.
V. Palko, poslanec: (2001-10-19):
J. Migaš, predseda NR SR: Hlasujeme. Hlasujeme. (Hlasovanie.) Prítomných je 100 poslancov, za 91, proti nikto, zdržalo sa 7, nehlasovali 2. Konštatujem, že tento návrh sme schválili. Zostalo nám ešte jedno hlasovanie o bode č. 22, o tlači 1135. Spravodajcom pri tomto bode bol pán poslanec Kužma. To je bod 22. (Reakcie z pléna.) Budeme hlasovať o vládnom návrhu zákona o ochrane pamiatkového fondu (tlač 1135). Pán poslanec Kužma, nech sa páči.
Laššáková, Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 135 poslancov, za návrh 54, proti 58, zdržalo sa 20 poslancov, nehlasovali 3. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďalej budeme hlasovať v prvom čítaní o návrhu poslanca Alojza Hlinu na vydanie zákona, ktorým sa mení zákon č. 308/2000 Z. z. o vysielaní a retransmisii, tlač 688. Prosím spravodajcu z výboru pre kultúru a médiá poslanca Jozefa Viskupiča, aby hlasovanie uviedol. Nech sa páči, pán poslanec. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 688.)
Suja, Miroslav, poslanec NR SR (2022-12-05):
Ja som sa hlásil hneď na začiatku ako prvý, pán predsedajúci, ale... (Prerušenie vystúpenia predsedajúcim)
Puci, Róbert, poslanec NR SR (2013-09-11):
V rozprave nevystúpil žiaden z poslancov, preto vás prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny zákona v druhom čítaní.
Sulík, Richard, poslanec NR SR (2012-11-30):
Ďakujem pekne. No, súhlasím s pánom poslancom Duchoňom, že Ľudo Kaník uviedol málo faktov, ale o to viac sa snažil opísať situáciu, kam tento vývoj speje a kam to ženiete. A myslím si, že tých faktov existuje dosť. No a, pán Duchoň, keď chvíľku vyčkáte, až ja budem na rade, tak ja vám budem rád prezentovať len fakty. Nebudem zakrývať ani štátny znak, ani klinec nebudem mať v ruke. Takisto, pán Kamenický, vravíte, že rovná daň nepriniesla po jej zavedení viac ako HDP, tak dúfam tiež, že vás čísla presvedčia. A v jednej veci by som ešte rád Ľuda Kaníka doplnil, a to je ten sociálny aspekt SMER-u. Do konca roku 2003 si mohol daňovník na seba odrátať 38 760 korún, keď mal nepracujúcu manželku, tak si mohol odrátať ďalších 12-tisíc korún, čiže niečo menej ako tretinu tej sumy, ktorú si mohol odrátať na seba. Od januára 2004 stúplo nezdaniteľné minimum. Pre daňovníka z 38-tisíc na 80-tisíc korún. To preto, aby sa kompenzovala najnižšia sadzba dane z 10 % na 19, ale na manželku stúplo nezdaniteľné minimum z 12-tisíc korún tiež na 80-tisíc korún, na nepracujúcu manželku. Toto bola podpora rodiny. A tu si ja pripisujem takú drobnú zásluhu, že sa toto podarilo pretlačiť, keď som pre Ivana Mikloša pripravoval koncepciu rovnej dane. Aj toto idete zrušiť. A KDH je síce známe tým, že teda oni najviac bojujú za rodinu, ale na druhej strane aj socialisti, aj liberáli, aj všetci v podstate chápeme, že keď sa rodinám nebude dariť, tak to s našou spoločnosťou dobre vyzerať nebude.
Figeľ, Ján, podpredseda NR SR (2012-12-07):
Na vystúpenie pána poslanca sú tri faktické poznámky. Končím možnosť prihlásiť sa. Nech sa páči, Ľudovít Kaník.
Košútová, Magda, poslankyňa NR SR (2015-11-12):
Ďakujem pekne, týmto sme hlasovali o všetkých pozmeňujúcich návrhoch. Pán predseda, mám splnomocnenie gestorského výboru, aby sme pristúpili k tretiemu čítaniu ihneď. Dajte, prosím, o tomto návrhu hlasovať.
Grendel, Gábor, podpredseda NR SR (2022-05-19):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do dvanástej hodiny päť otázok na predsedu vlády Slovenskej republiky, 31 otázok na členov vlády a tri otázky na generálneho prokurátora. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím teraz pána predsedu vlády Eduarda Hegera, aby oznámil, kto z členov vlády bude odpovedať na otázky za neprítomných členov vlády.
Pellegrini, Peter, predseda NR SR (2016-02-11):
O slovo v zmysle rokovacieho poriadku požiadal podpredseda Národnej rady pán podpredseda Figeľ. Nech sa páči, máte slovo.
B. Bugár, podpredseda NR SR: (2001-09-12):
J. Prokeš, poslanec: Ďakujem, pán predsedajúci. Chcem povedať, že súhlasím s podstatnou časťou vystúpenia pána poslanca Tatára, že skutočne najväčším problémom celého tohto súboru zákonov, ktoré sú predkladané, je v podstate problém toho, že neexistujú originálne zdroje financií pre obce a kraje, samosprávne kraje, a tým vlastne budú vydané na milosť a nemilosť rozhodovania vlastne štátneho rozpočtu. Ináč povedané, ako sa vyspí Národná rada pri schvaľovaní rozpočtu a aké loby, lebo teraz ide naozaj o loby, dokážu vyvinúť štátni úradníci pre potreby štátnych orgánov a čo sa láskavo ujde obciam a krajom. Pretože skutočne, ak majú byť tieto kraje a obce naozaj samosprávne, tak musia disponovať finančnými zdrojmi, musia mať šance ich ovplyvňovať, a nielen rozdeľovať peniaze, ktoré im láskavo niekto pridelí alebo nepridelí. Takže treba povedať, že pán poslanec Tatár v tomto naozaj udrel ten povestný klinec po hlavičke. Toto sú najväčšie problémy, na ktoré narážame, samozrejme, tá otázka rozmazania právomocí, myslím si, že našiel nato veľmi dobrý výraz, že naozaj nejde o nejaké delenie právomocí, ale ide o znejasnenie, kto je vlastne za čo zodpovedný. Ďakujem.
Gaborčáková, Soňa, poslankyňa NR SR (2019-01-30):
Ďakujem za slovo. Veľmi vítam, čo povedal pán poslanec Petrák, lebo je to naozaj veľmi dôležitá vec, a myslím si, že narastaním tých sociálnopatologických javov, ale aj všetkých tých aspektov sociálnych v školskom prostredí, to bude nevyhnutné a potrebné, hej. V podstate vieme, že aj deti s autizmom nám rastú v počte aj inkluzívneho vzdelávania, aj v špeciálnom školstve, čiže to bude tiež výnimočná kategória, ktorú bude potrebné riešiť. Áno, ja sa prikláňam k tomu, čomu rozumiem, a to teda je sociálny pedagóg. A vždy som presvedčená o tom, že je tam toľko cieľových skupín, že ten sociálny pedagóg cez diagnostickú činnosť dokáže posunúť aj pedagógom, aj vychovávateľom tieto informácie, resp. veľmi dobre vie spolupracovať s odbormi sociálnoprávnej ochrany. Takže ja si myslím, že má toto všetko význam, a prikláňam sa k tomu, aby sme naozaj neurobili zbytočný a rýchly krok niekde dozadu. Ďakujem.
Müllerová, Emília, poslankyňa NR SR (2013-06-26):
Pán poslanec Mihál navrhol: po prvé, odložiť rokovanie o návrhu zákona podľa § 83 ods. 1, dajte, prosím, o tomto jeho návrhu hlasovať.
V. Petríková, podpredsedníčka vlády a ministerka spravodlivosti SR: (2009-12-01):
Vážení prítomní, aktuálna situácia si vyžaduje okamžitý zásah zo strany zákonodarnej moci, prostredníctvom ktorého sa do právneho poriadku Slovenskej republiky zahrnú medzinárodné štandardy, ktoré výrazne zvýšia možnosť postihovania prania špinavých peňazí a možného následného financovania terorizmu v Slovenskej republike, ako aj celkovo nezákonných finančných aktivít osôb v Slovenskej republike a ktoré budú mať výrazný dopad na pozitívne posudzovanie situácie Slovenskej republiky zo strany medzinárodných organizácií a orgánov. Slovenská republika ako členská krajina Výboru Rady Európy Moneyval, predmetný výbor vykonáva monitoring členských krajín Rady Európy v oblasti základných pravidiel boja proti  praniu špinavých peňazí a financovania terorizmu pristúpila, respektíve zaviazala sa k plneniu medzinárodných štandardov v oblasti boja proti praniu špinavých peňazí, ktoré vychádzajú okrem iného z odporúčaní takzvanej finančnej akčnej skupiny. Jedným z odporúčaní finančnej akčnej skupiny, ktoré sa týka oblasti financovania terorizmu, je zavedenie skutkovej podstaty trestného činu financovania terorizmu... (Prerušenie vystúpenia predsedajúcou.)
M. Hort, podpredseda NR SR: (2010-02-02):
A opäť prosím spoločného spravodajcu z výboru pre hospodársku politiku poslanca Tibora Glendu, aby nás informoval o výsledku rokovania výboru o tomto návrhu vlády. Nech sa páči.
Hrnčiar, Andrej, podpredseda NR SR (2017-06-21):
Pán poslanec Marosz.
Kremský, Peter, poslanec NR SR (2021-01-12):
Ďakujem, pán predsedajúci. Kristián, pán poslanec Čekovský, ďakujem za tvoje vystúpenie v rozprave, ktoré, žiaľ, niektorým menej chápavým kolegom nebolo jasné, pretože si nehovoril o predĺžení núdzového stavu. Ale hovoril si práve o tom jadre problému, prečo je nutný núdzový stav. Ja si myslím, že to je niečo, čo vy ste, kolegovia, ešte nepochopili zatiaľ, že tu máme naozaj vážnu situáciu. A namiesto, aby ste tú vážnu situáciu prijali a brali ju vážne a začali hľadať riešenia, ako sa z nej dostať, tak ju stále, stále, stále spochybňujete. Neustále tu rozprávate veci, ktoré s tým nesúvisia, jednoducho ani tie tisíce mŕtvych, ani tie tisíce ľudí v nemocniciach, nešťastní ľudia, ktorí, ktorí sú veľmi v ťažkej situácii, mnohí bojujú o život. Poznám človeka, ktorý bol dva mesiace v nemocnici, dneska ho z nej prepustili, bojoval o život, celá jeho rodina sa modlila za neho. A ja som veľmi rád, že sa, že túto chorobu prešiel. Vy takýchto ľudí neberiete vážne, vy si myslíte, že oni si, oni nemajú čo robiť, že si tam idú ľahnúť? Vy si myslíte, že oni z nedostatku inej práce chodia po vonku a nakazia sa a potom idú zamestnávať lekárov? Toto je naozaj veľmi vážna situácia a ja som veľmi prekvapený, že v takejto situácii vy sa veziete na vlne populizmu a rozprávate tu veci, ktoré sú nezmysly. Pán Boh uchovaj, aby vy ste mali v rukách túto krajinu, to by s touto krajinou dopadlo veľmi, veľmi zle.
Bugár, Béla, podpredseda NR SR (2016-10-12):
Prezentujme sa a hlasujme. (Hlasovanie.) Prítomných 137, za 87, proti 14, zdržalo sa 36 poslancov. Návrh sme schválili.
Podmanický, Ján, poslanec NR SR (2018-06-13):
Pán podpredseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Košútová, Magda, poslankyňa NR SR (2013-03-26):
Ďakujem. Dajte, prosím, hlasovať o návrhu 20 pána poslanca Fecka.
Kočiš, Eduard, poslanec NR SR (2022-03-22):
Veľmi pekne ďakujem za slovo, pán predsedajúci. Tento vládny návrh zákona, ktorý tuná odprezentovala pani ministerka Remišová, ktorý tuná predvádza a predkladá do pléna Národnej rady Slovenskej republiky v skrátenom legislatívnom konaní, je také, také úsmevné dielo, na ktoré sme si už z dielne vlády Slovenskej republiky zvykli. Vylúčenia firiem, ktoré majú akékoľvek prepojenie na Ruskú federáciu, resp. sídlo v Ruskej federácii od verejného obstarávania. Tri výkričníky. Pani ministerka, ja sa chcem len reálne spýtať, akým spôsobom idete pomáhať slovenskej ekonomike takýmto bezprecedentným a úplne chorým krokom. Vy si naozaj naivne myslíte, všetci členovia vlády, že takýmto správaním vy idete ochraňovať štátotvorné a všetky ekonomické záujmy Slovenskej republiky? Pani ministerka, ste na smiech, ste na smiech. To, čo ste predviedli dnes tuná v pléne, je ešte horší výkon, čo ste predviedli včera v mediálnom priestore, kde keď som sa z domu dopracoval na futbalový štadión, tak 27 ľudí ma zastavilo s rovnakou otázkou, či je tá žena normálna.
Grendel, Gábor, podpredseda NR SR (2023-02-03):
Pani poslankyňa Anna Mierna.
Pavlovičová, Svetlana, poslankyňa NR SR (2012-10-16):
Ďakujem veľmi pekne. Vážená pani predsedajúca, vážení prítomní, Národná rada Slovenskej republiky uznesením č. 204 z 19. septembra 2012 pridelila vládny návrh zákona o environmentálnom overovaní a registrácii organizácií v schéme Európskej únie pre environmentálne manažérstvo a audit a o zmene a doplnení niektorých zákonov, tlač 171, na prerokovanie týmto výborom: ústavnoprávnemu výboru, výboru pre financie a rozpočet, Výboru Národnej rady pre pôdohospodárstvo a životné prostredie. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením NR SR. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Všetky výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade Slovenskej republiky schváliť s pripomienkami tak, ako sú uvedené v časti IV tejto spoločnej správy. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 15 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o environmentálnom overovaní a registrácií organizácií v schéme Európskej únie pre environmentálne manažérstvo a audit a o zmene a doplnení niektorých zákonov (tlač 171) schváliť s pripomienkami. Spoločná správa výborov Národnej rady Slovenskej republiky o prerokovaní vládneho návrhu zákona o environmentálnom overovaní a registrácii organizácií v schéme Európskej únie (tlač 171) vo výboroch Národnej rady Slovenskej republiky v druhom čítaní bola schválená uznesením výboru Národnej rady Slovenskej republiky pre pôdohospodárstvo a životné prostredie č. 53 zo 16. októbra 2012. V citovanom uznesení ma výbor poveril predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pani predsedajúca, skončila som, prosím, otvorte rozpravu. Ďakujem.
Ďuriš Nicholsonová, Lucia, podpredsedníčka NR SR (2017-05-19):
Pán poslanec Kéry s faktickou.
Laššáková, Jana, podpredsedníčka NR SR (2013-10-24):
Pán poslanec Martvoň, nech sa páči.
Jurinová, Erika, podpredsedníčka NR SR (2013-10-28):
Ďakujem pekne, pán poslanec. Na vaše vystúpenie nie sú faktické poznámky. Vyhlasujem teda zároveň všeobecnú rozpravu za skončenú. Chce zaujať stanovisko pán navrhovateľ? Nech sa páči.
Bugár, Béla, podpredseda NR SR (2017-12-06):
Pán poslanec Uhrík, nech sa páči, môžte reagovať.
Šimečka, Michal, podpredseda NR SR (2024-01-16):
Ďakujem. Pán poslanec Pročko.
B. Bugár, podpredseda NR SR: (2001-09-13):
Ľ. Dzurák, poslanec: Predkladám návrh prerokovať uvedený vládny návrh zákona v druhom čítaní.
Číž, Miroslav, podpredseda NR SR (2015-03-10):
Je všeobecný súhlas? Pravdepodobne áno. Nech sa páči.
Laurenčík, Milan, podpredseda NR SR (2020-05-13):
Pán poslanec Tomáš Taraba.
Zemanová, Anna, poslankyňa NR SR (2023-03-16):
Pán predseda, deje sa to, že teda sa dozvedám, že som nebola riadne prizvaná na riadny výbor, druhýkrát teda porušujete moje ústavné práva, kedy som bola riadnou členkou výboru schválená plénom Národnej rady a vy svojvoľne porušujete aj napriek rozhodnutiu ústavnoprávneho výboru, ktorý dával výklad, a bolo jednoznačne povedané, že sme členmi výboru obidvaja a má sa udiať náprava v rámci možno duplicitného nejakého hlasovania, ale toto uznesenie je platné, nikto ho nezrušil a vy sa svojvoľne správate, ak ste ma neprizvali k tomuto výboru, ktorý bol, a teda, ako počúvam, je to už druhýkrát.
Ferenčák, Ján, poslanec NR SR (2021-06-29):
Ďakujem, pán predsedajúci. Vážené kolegyne, kolegovia, dovoľte, aby som vám predstavil návrh zákona, ktorým sa dopĺňa zákon č. 138/1991 Zb. o majetku obcí v znení neskorších predpisov a ktorým sa dopĺňajú niektoré zákony. Čl. I zákona Národnej rady č. 138/1991 Zb. o majetku obcí v znení zákona Slovenskej národnej rady č. 306/1992, tak ako je uvedené ďalej v čl. I 1. Za § 2d sa vkladá § 2e, ktorý znie: „§ 2e (1) Do vlastníctva obcí prechádzajú z majetku Slovenskej republiky pozemky v správe Slovenského pozemkového fondu nachádzajúce sa v zastavanom území obce. (2) Pozemky uvedené v odseku 1 prechádzajú do vlastníctva obcí, na území ktorých sa nachádzajú.“ 2. Za § 14d sa vkladá § 14e, ktorý znie: „§ 14e (1) Odovzdávajúci subjekt, ktorý do dňa prechodu majetku Slovenskej republiky mal tento majetok v správe, ktorý podľa § 2e tohto zákona prechádza na obce, spíše písomný protokol s príslušnou obcou o odovzdaní tohto majetku najneskôr do troch mesiacov odo dňa prechodu. Protokol obsahuje presné vymedzenie odovzdávaného majetku podľa osobitného zákona. Protokol podpisuje štatutárny orgán subjektu, ktorý mal v správe majetok, ktorého vlastníctvo prechádza podľa tohto zákona na obec, a štatutárny orgán obce. (2) Obce sú povinné do šiestich mesiacov odo dňa podpísania protokolu podľa odseku 1 podať na príslušnom katastri nehnuteľností návrh na zápis vlastníckeho práva k tomuto majetku podľa osobitných zákonov. (3) Majetok Slovenskej republiky uvedený v § 2e ods. 1 prechádza do vlastníctva obcí dňom účinnosti tohto zákona.“ Čl. II Zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách, následne ako je uvedené v čl. II. § 34 sa dopĺňa odsekom 25, ktorý znie: „(25) Pozemkový fond prevedie pozemok vo vlastníctve štátu do vlastníctva obce, pokiaľ tak stanoví osobitný predpis.23hj)“ Poznámka pod čiarou k odkazu 23hj znie: „23hj) Zákon č. 138/1991 Zb. o majetku obcí.“ Čl. III Tento zákon nadobúda účinnosť 1. novembra 2021. Ďakujem, pán predsedajúci, následne potom som prihlásený do rozpravy.
Sárközy, Irén, poslankyňa NR SR (2017-06-19):
Ďakujem pekne, pán predsedajúci. Dovoľte mi, prosím, aby som predniesla správu výboru Národnej rady o výsledku prerokovania návrhu na vyslovenie súhlasu Národnej rady s Protokolom na odstránenie nezákonného obchodu s tabakovými výrobkami. Predseda Národnej rady rozhodnutím č. 584 z 29. mája 2017 pridelil návrh na prerokovanie Výboru Národnej rady pre financie a rozpočet, ktorý zároveň určil za gestorský výbor. Uvedený výbor prerokoval predmetný návrh v stanovenom termíne. Výbor Národnej rady pre financie a rozpočet prerokoval uvedený návrh a uznesením č. 158 z 8. júna 2017 odporučil Národnej rade s návrhom vysloviť súhlas. Gestorský výbor odporúča Národnej rade podľa čl. 86 písm. d) Ústavy Slovenskej republiky vysloviť súhlas s Protokolom. Predmetná správa výboru bola schválená uznesením gestorského výboru č. 166 z 8. júna 2017. Výbor ma určil za spoločnú spravodajkyňu. Zároveň ma poveril predniesť správu na schôdzi Národnej rady, navrhnúť Národnej rade postup pri hlasovaní. Návrh na uznesenie Národnej rady Slovenskej republiky je prílohou tejto správy. Ďakujem, pán predsedajúci, skončila som, otvorte, prosím, rozpravu.
Kuciaňová, Magdaléna, poslankyňa NR SR (2019-09-18):
Navrhujem, aby o tomto návrhu zákona sme hlasovali dnes o 17.00 hod. Ďakujem.
Bugár, Béla, podpredseda NR SR (2017-04-07):
Pán podpredseda Hrnčiar.
Vašečka, Richard, poslanec NR SR (2013-06-05):
Ďakujem. Alojz, ja nezvyknem na teba reagovať a chcem povedať, že si ťa vážim a pokladám ťa za veľmi šikovného a schopného v mnohých veciach. Chcel by som zopár poznámok, ale aby sme boli takí možno úprimní a pravdiví. Hovoríš o závisti a nenávisti, o motivácii. Ťažko vidíš do srdca človeka. Ale keby sme boli pri tom hodnotení, mne sa zdalo, že pri tom súčasnom vystúpení aj tebe skrivovala tvár nie nejaká dobroprajnosť a radosť, ale tiež závisť a nenávisť. Možno sa mýlim, ale možno sa mýliš aj ty. Ďalšia vec. Nemyslím si, že je dobré argumentovať pri návrhu zákona niečím osobným. Ja osobne si myslím, že Igor vecne odargumentoval ten návrh a hovoril o možnostiach, ako sa ten zákon dá upraviť. Ten zákon je legislatívne v poriadku. Otázka, či je politická vôľa. Ďalšia vec trocha mi vyvolala úsmev na tvári, keď si dvakrát za sebou použil slovo „úbohé“, toto naposledy používal pán Slota v parlamente. Tak predpokladám, že nechceš svojimi spôsobmi a vystúpeniami nasledovať Janka Slotu. A posledná otázka. Pýtam sa ťa teraz tak vecne, bez ohľadu na to, či ten zákon platí, alebo neplatí, lebo asi neprejde: Vzdáš sa mandátu poslanca, ak by si bol zvolený za župana? Toto je čisto morálny apel. Nie, nikto ti nič nechce zakazovať. Keby si sa k tomu vyjadril. Ďakujem.
Nicholsonová, Lucia, poslankyňa NR SR (2015-04-16):
Ďakujem pekne. Ja sa chcem opýtať pána poslanca Petráka, že ak teda to, že Fico a Široký sú zlodeji, je nejaká naša vymyslená konštrukcia zaujímavá pre médiá, tak mi vysvetlite jednu vec. Pán Fico je zhruba od ’94. roku aktívne v politike. On bol buď poslancom, alebo premiérom, alebo podpredsedom parlamentu a nikdy nepodnikal. On nikdy nepodnikal v niečom, v čom by sa mu darilo. Vysvetlite mi, ako si človek z tohto platu poctivo naškriabe na 20-tisícové hodinky, ktorých má asi päť, na celý ten vozový park, na ten obrovský byt s tou obrovskou terasou, lebo podľa mňa je to nemožné, mne z toho vychádza jedine to, že musí kradnúť. Po druhé. Ako je možné, ak teda pán Široký nie je zlodej, ako je možné, že jeho subdodávatelia visia na povrazoch zo svojich povál alebo skrachovali ich firmy a on má vilu na Bahamách? Ako je možný takýto rozpor, keď teda on nekradne? Podľa mňa kradne. Hovorili ste o tom, že keď sme prišli my, ten zlepenec, do vlády, tak sme našim ľuďom na ministerstve, teda tým podnikateľom hovorili, aby znížili ceny. Áno, hovorili, hovorili sme im to, pretože my keď sme prišli na ministerstvo práce, tam boli zazmluvnení takí dodávatelia služieb, tam bola taká obrovská vata, že keď sme si tie firmy pozvali na rozhovor medzi štyrmi očami a povedali im, počúvajte, znížte ceny, lebo vypovieme zmluvy, znížili ceny a boli schopní dodávať tie služby, pretože nám povedali, že tam bola taká vata na úplatky, že bez toho prežijú a sú schopní plniť zmluvy. Takže ja sa za to vôbec nehanbím. Hovoríte o tom, že pán Figeľ a proste jemu podobní, my, samozrejme, zlepenec, sme zrazili napr. pána Širokého na kolená, pretože sme od neho chceli nemožné. Ako ja si myslím, že podnikateľ zrazený na kolená vyzerá inak ako Široký, ktorý je momentálne vo svojej vile na Bahamách. Vysvetlite mi to, ako môže takto vyzerať, to je... (Prerušenie vystúpenia časomerom.)